4.10.2016

לכבוד מר ניר ראובן –מנכ"ל פגסוס

השתתפנו בטיול לרומניה והקרפטים בין התאריכים ה- 16.9.2016-26.9.2016

בעבר נסענו מספר פעמים עם חברת פגסוס לטיולים מוצלחים, אך עד כה לא נתקלנו במדריכה מעולה, מקצועית ורגישה כמו מינה רום.

מינה יקרה,

חזרנו לשגרת החיים מלאי התפעלות והערכה על הדרכה מעולה רגישה ומקצועית שבאה לידי ביטוי בכל פרט ובפרט בתחום אחריותך ומעבר לכך.

כבר בתחילת הטיול הצגת בפנינו את האני מאמין שלך- לראות ולחוות בכל יום מאה דברים יפים וחדשים ובזכות כל היכולות המופלאות שלך הצלחת לחבר אתנו אליו.

הידע הרב שלך ותחומי ההתעניינות במגוון היבטים היסטוריים ותרבותיים של רומניה בשילוב סיפורים אישיים ומרגשים הוצגו בדרך מרתקת מלווים בחומרי המחשה שהוכנו מבעוד מועד.

האווירה הנעימה שהצלחת ליצור בקרב חברי הקבוצה נבעה מרגישותך הרבה יכולותייך להכיל את כולנו – קבוצה כה מגוונת של ארבעים איש ולגבש אותנו ל"יחידה מובחרת".

היכולת שלך להתחבר לכל מטייל, להתעניין בכל פרט ,לענות על כל צורך ברגישות רבה – היא מופלאה ואין ספק שהביאה להצלחתו הרבה של הטיול.

ברצוננו לציין את הקשר הנפלא שלך עם הנהג המעולה צ'פריאן שהשרה אווירה של בטחון ונועם בנסיעות הארוכות ואין ספק שגם לו היה חלק חשוב בהצלחתו של הטיול.

אהבתך והחיבור במיוחד שלך לתרבותה של רומניה הורגשה בכל רגע ורגע והצלחת לחבר גם אותנו אליה.

על כל אלה אנו מודים מקרב לב, ומאחלים לך שנה טובה ומאושרת.

נשמח לשוב ולטייל בהדרכתך ליעדים נוספים.

מאתנו בהערכה וידידות רבה קובי ורחלי פילו

העתק : מינה רום